1 نچی نوامبر 1922 نچی ییل ترکیه ده سلطنت دوری کوتریلیب اورنیگه جمهوریت قوریلگن. ترکیه بویوک ملت مجلسیده تصویب بولیب اوتگن قانون بیلن سلطنت دوری رسماً اوز نهایه سیگه ییتیب بارگن. سلطنت دوری نینگ نهائی بولیشی نینگ آرتیدن بیر آی جریانیده اولاً صدر اعظم توفیق پادشاه آرتیدن انقره حکومتی نینگ استانبول ده گی نماینده سی رفاد پادشاه وظیفه نی ترک قیلگن. 600 ییل دوام ایتگن عثمانلی سلطنتی نینگ نهائی بولیشی بیلن اولکه اداره سیده گی ایککی اداره چی لیک دوری هم نهائی بولیب قالگن. ترکیه بویوک ملت مجلسی ترکیه ده یگانه قانونی کوچ بولیب قالگن. ترکیه ده ملی حاکمیت مفکوره سی حاکم بولیب، ینگی اداره جمهوریت اوچون توسیقلر برطرف بولرکن، جمهوریت نینگ اعلان ایتیلیشی گه هم زمینه مساعد بولگن.
1 نچی نوامبر 1928 نچی ییل ترکیه ده لاتین الفباسی قبول بولیب چیققن. ترکیه ده 1353 نچی رقم لیک "ینگی ترک الفباسی قبول و تطبیقی توغریسیده گی قانون" نینگ مجلس دن قبول بولیب چیقیشی بیلن عرب الفباسی نینگ اورنیده لاتین الفباسی قبول ایتیلگن. حرف انقلابی بیلن ترکیه ده اوقیب – یازه دیگن نینگ سانی 6 ییل جریانیده اوچ قوات بولیب کوپه یگن.
1 نچی نوامبر 1993 نچی ییل ماستریخت شرطنامه سی ویا کیلیشووی تطبیق بولیب باشلنگن. اروپا جمعیتیدن اروپا بیرلیگی معناسیگه کیله دیگن و 1992 نچی ییل فبروری آی جریانیده امضا بولیب اوتگن کیلیشوو بیلن اروپا بیرلیگی اعضاسی اولکه لر آره سیده اقتصادی و پولی بیرلیک قوریلیشی توغریسیده گی اینگ بویوک آدیم آتیلگن دیر. اروپا وطنداش لیک (شهروند) توشونچه سی نینگ حاکم بولیشی، اعضا اولکه لرنینگ بیر- بیریگه کوپراق یقین بولیب بیرگه لیکده وسعت تاپیش لری بیلن بعضی بیر حقوقی و خوفسیزلیک تدبیرلرنی اوز ایچیگه آلگن کیلیشوو بیلن اروپا بیرلیگی داها کوچلی بیر اتحادیه بولگن دیر. ماستریخت کیلیشوویدن مقصد، اروپاده دموکراسی، حقوق و انسان حقلری کبی موضوعلرده بیردم لیک ایچیده بولیش ایدی.
ترکمنستان نینگ منات پولی قچان فایده لنیب باشلندی
1 نچی نوامبر 1993 نچی ییل ترکمنستانده منات دوری باشلندی. ترکمنستان جماهیر شوریدن جدا بولیب، مستقل لیگینی آلگندن 2 ییل کیین، روسیه نینگ روبله پولی نینگ اورنیده ترکمنستان ملی پولی منات دن فایده لنیب باشلنگن. ترکمنستان خلق مجلسی قراری بیلن 10 منات و اوندن آرتیق پول لرگه دولت باشلیغی ترکمن باشی نیازوف نینگ عکسی چاپ بولیب چیققن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
